b"\n_START_ARTICLE_\nCops de bec a Pasadena\n_START_SECTION_\nEstructura\n_START_PARAGRAPH_\nEst\xc3\xa0 composta de 12 cap\xc3\xadtols, titulats\xc2\xa0Jocs de peus, L'esquena i el filet, Diagn\xc3\xb2stics nocturns, Reportatge en exclusiva, Vida social a Los Alamitos, Xarxa de pretendens, Pedres i d\xc3\xb2lars, Com corren les noies, Falsa sortida, Samfaina psicoanal\xc3\xadtica, Peus i mans, Miss Goulon tanca la marxa.\n_START_SECTION_\nFil argumental\n_START_PARAGRAPH_\nCops de bec a Pasadena descriu alguns episodis de la vida de Bob Spill, un\xc2\xa0especialista cinematogr\xc3\xa0fic\xc2\xa0amb una gran per\xc3\xadcia per\xc2\xa0a encendre cigarretes;\xc2\xa0acompanyat\xc2\xa0de Ruby, la seva dona; Kitty, la seva cunyada -eterna aspirant\xc2\xa0a\xc2\xa0guionista de pel\xc2\xb7l\xc3\xadcules-\xc2\xa0i Keith, un escriptor barrut que no en t\xc3\xa9 ni cinc i es limita a passejar-se per casa dels Spill, sense fer res de res,\xc2\xa0amb el posat d'artista incompr\xc3\xa8s.\n_START_SECTION_\nEls personatges\n_START_PARAGRAPH_\nEn Bob Spill \xc3\xa9s un especialista cinematogr\xc3\xa0fic._NEWLINE_La Ruby \xc3\xa9s la seva dona i la Kitty la seva cunyada._NEWLINE_En Keith \xc3\xa9s un artista incompr\xc3\xa8s.\n_START_SECTION_\nL'espai\n_START_PARAGRAPH_\nCops de bec a Pasadena est\xc3\xa0 ambientada a Los Angeles.\n_START_SECTION_\nLlenguatge\n_START_PARAGRAPH_\nEn el vessant formal, l'\xc3\xbas del llenguatge \xc3\xa9s similar al de les traduccions de novel\xc2\xb7la negra impulsades per l'autor. A m\xc3\xa9s, aquest to es veu refor\xc3\xa7at tant per l'ambientaci\xc3\xb3 nord-americana d'aquesta obra com per la intriga polic\xc3\xadaca que genera la l\xc3\xadnia argumental en qu\xc3\xa8 Kitty \xc3\xa9s confosa amb miss Potter, una c\xc3\xa8lebre escriptora.\xc2\xa0\n_START_SECTION_\nAn\xc3\xa0lisi\n_START_PARAGRAPH_\nLa novel\xc2\xb7la\xc2\xa0va m\xc3\xa9s enll\xc3\xa0 d'un mer divertiment i no renuncia a alguns dels trets de la po\xc3\xa8tica pedroliana de to existencialista: presentaci\xc3\xb3 de situacions absurdes amb \xc3\xa8mfasi en la seva comicitat; alienaci\xc3\xb3 de l'individu en relaci\xc3\xb3 a la massa; incomunicaci\xc3\xb3 entre els \xc3\xa9ssers humans; cr\xc3\xadtica de la hipocresia social; etc. Es tracta d'aspectes molt en voga a la d\xc3\xa8cada dels 50. Cal tenir en compte que aquest llibre\xc2\xa0fou escrit el 1956, per\xc3\xb2, lamentablement, com tantes altres obres de l'escriptor,\xc2\xa0no va poder publicar-se fins a 1972.\xc2\xa0Segurament, all\xc3\xa0 on m\xc3\xa9s es posen de manifest aquests aspectes \xc3\xa9s en el cap\xc3\xadtol dedicat a una festa que t\xc3\xa9 lloc a Los Alamitos. Aquest cap\xc3\xadtol \xc3\xa9s similar a d'altres relats de Pedrolo i t\xc3\xa9 un grau d'abstracci\xc3\xb3 considerable que li confereix certa entitat aut\xc3\xb2noma. La\xc2\xa0descripci\xc3\xb3\xc2\xa0de la festa defuig els elements fr\xc3\xadvols i posa de manifest com\xc2\xa0l'individu\xc2\xa0es pot veure arrossegat, gaireb\xc3\xa9 dissolt, per una\xc2\xa0col\xc2\xb7lectivitat despersonalitzada."